CELEX: 31981R1056
Language: el
Date: 1981-04-21
Title: Κανονισμός (ΕΟΚ) αριθ. 1056/81 τού Συμβουλίου τής 21ης Απριλίου 1981 περί χορηγήσεως συμπληρωματικής πριμοδοτήσεως γιά τή διατήρηση τού πληθυσμού τών θηλαζομένων αγελάδων στήν Ιρλανδία καί στή Βόρειο Ιρλανδία

Avis juridique important

|

31981R1056

Κανονισμός (ΕΟΚ) αριθ. 1056/81 τού Συμβουλίου τής 21ης Απριλίου 1981 περί χορηγήσεως συμπληρωματικής πριμοδοτήσεως γιά τή διατήρηση τού πληθυσμού τών θηλαζομένων αγελάδων στήν Ιρλανδία καί στή Βόρειο Ιρλανδία  

Επίσημη Εφημερίδα αριθ. L 111 της 23/04/1981 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1056/81 ΤΟΥ ΣΥΜΒΟΥΛΙΟΥ  της 21ης Απριλίου 1981  περί χορηγήσεως συμπληρωματικής πριμοδοτήσεως για τη διατήρηση του πληθυσμού των θηλαζομένων αγελάδων στην Ιρλανδία και στη Βόρειο Ιρλανδία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι το εισόδημα των γεωργών της Ιρλανδίας και της Βορείου Ιρλανδίας έχει μειωθεί σημαντικά κατά τη διάρκεια της περιόδου εμπορίας 1980/81· ότι κρίνεται απαραίτητη η λήψη μέτρων για να παρασχεθεί βοήθεια στους παραγωγούς βοείου κρέατος που έχουν θιγεί περισσότερο από τη μείωση του εισοδήματος·  ότι το μέτρο αυτό δύναται να λάβει τη μορφή πριμοδοτήσεως, συμπληρωματικής της πριμοδοτήσεως για τη διατήρηση του πληθυσμού των θηλαζομένων αγελάδων, που προβλέπεται από τον κανονισμό (ΕΟΚ) αριθ. 1357/80 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιτρέπεται στην Ιρλανδία και στο Ηνωμένο Βασίλειο, όσον αφορά τη Βόρειο Ιρλανδία, να χορηγήσουν πριμοδότηση συμπληρωματική της πριμοδοτήσεως για τη διατήρηση του πληθυσμού των θηλαζομένων αγελάδων, που προβλέπεται από τον κανονισμό (ΕΟΚ) αριθ. 1357/80, στο μέτρο που δεν εφαρμόζουν τις διατάξεις του άρθρου 3 παράγραφος 2 του εν λόγω κανονισμού.  Για την περίοδο εμπορίας 1981/82, το ύψος αυτής της πριμοδοτήσεως καθορίζεται σε 20 ECU ανά θηλαζομένη αγελάδα που έχει στην κατοχή του ο παραγωγός την ημέρα καταθέσεως της αιτήσεως.  Αυτό το ποσό καταβάλλεται εφάπαξ.  Χρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα εγγυήσεων.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Απριλίου 1981.  Για το Συμβούλιο  Ο Πρόεδρος  G. BRAKS  (1) Γνώμη που διατυπώθηκε στις 9. 4. 1981 (δεν δημοσιεύθηκε ακόμη στην Επίσημη Εφημερίδα).  (2) ΕΕ αριθ. L 140 της 5. 6. 1980, σ. 1.